Ο **Παναιτωλικός Γυμναστικός Φιλεκπαιδευτικός Σύλλογος** είναι ελληνικό αθλητικό σωματείο το οποίο εδρεύει στο Αγρίνιο. Ιδρύθηκε στις 9 Μαρτίου 1926 και τα ιδρυτικά μέλη ήταν επίλεκτα πρόσωπα της τοπικής κοινωνίας από όλους τους επιστημονικούς και τοπικούς φορείς. Την πρώτη προσωρινή διοίκηση αποτέλεσε τριμελής προσωρινή Επιτροπή που είχε ως πρόεδρο τον *Ευθ. Χαβέλλα* και μέλη τους *Γεώργιο Χαντζόπουλο* (Ταμίας) και *Εμανουήλ Θεοδωρόπουλο* (Γεν. Γραμματέας).

Ο Γ.Φ.Σ. Παναιτωλικός έχει ως έμβλημα τον Τίτορμο τον Αιτωλό, έναν αρχαίο τοπικό ήρωα που η παράδοση του έδωσε μυθολογικές διαστάσεις με κύριο χαρακτηριστικό την τεράστια σωματική του δύναμη.

Ο σύλλογος, στα τέλη του 1926, ίδρυσε *Νυχτερινές Σχολές* για τους εργαζόμενους νέους της περιοχής. Παράλληλα ίδρυσε εκτός του τμήματος ποδοσφαίρου και τμήματα πετοσφαίρισης ανδρών και γυναικών που τον Μάιο του 1928 έδωσαν στο γήπεδο της ομάδας (το οικόπεδο το είχε παραχωρήσει ο δήμος Αγρινίου και άρχισε να κατασκευάζει ο Γ.Φ.Σ. Παναιτωλικός) τους πρώτους τους αγώνες. Πάνω από 3.500 θεατές στην πρώτη αυτή εμφάνιση των ομάδων βόλεϊ του Παναιτωλικού είχαν πλημμυρίσει κάθε πιθανό και απίθανο χώρο του γηπέδου. Στα επόμενα χρόνια ο Γ.Φ.Σ. Παναιτωλικός καλλιέργησε πολλά άλλα τμήματα αθλοπαιδιών. Ο στίβος, η σκοποβολή, το μπάσκετ και σε νεότερες εποχές η ενόργανη γυμναστική ήταν μερικά από αυτά.

Το ποδοσφαιρικό τμήμα όμως, και λόγω της τεράστιας απήχησής του στο λαό, συγκέντρωσε το μεγαλύτερο ενδιαφέρον και φυσικά τις περισσότερες επιτυχίες. Σήμερα ο Γ.Φ.Σ. Παναιτωλικός συνεχίζει την μακρόχρονη αθλητική του παράδοση. Στις επαγγελματικές συνθήκες του ποδοσφαίρου, η ΠΑΕ, που ιδρύθηκε σε εναρμονισμό με την αθλητική νομοθεσία, έχει σήμερα την αποκλειστική διαχείριση του ποδοσφαιρικού τμήματος χρησιμοποιώντας την ονομασία, τα χρώματα και το έμβλημα του Συλλόγου.

Τμήματα
-------

Ιδρύθηκε το 1926 αρχικά με την ονομασία «**Παναιτωλικός Γυμναστικός Σύλλογος**» και με την Έκτακτη Γενική Συνέλευση του Συλλόγου στις 15 Δεκεμβρίου 1935 μετονομάστηκε σε «**Παναιτωλικός Γυμναστικός Φιλεκπαιδευτικός Σύλλογος**», ονομασία την οποία φέρει μέχρι σήμερα. Αρχικά διέθετε τμήμα πετοσφαίρισης, τμήμα καλαθοσφαίρισης, τμήμα σκοποβολής και τμήματα κλασικού αθλητισμού καλλιεργώντας μεταξύ άλλων τα αθλήματα του ακοντισμού, των αγώνων δρόμου, της σφαιροβολίας, της δισκοβολίας, των αλμάτων εις μήκους κ.α. και τον Μάρτιο του 1930 δημιούργησε επίσημα το ποδοσφαιρικό τμήμα. Αποτέλεσε τον πρώτο σύλλογο του νομού Αιτωλοακαρνανίας αλλά όλης της επαρχιακής Ελλάδας που δημιούργησε τμήμα πετοσφαίρισης γυναικών (1929) και ένας από τους πρώτους που δημιούργησε τμήμα καλαθοσφαίρισης. Εκτός του αθλητισμού, με την ίδρυσή του ξεκίνησε και το φιλεκπαιδευτικό του έργο διαθέτοντας από την ίδρυση του το τμήμα Παιδονομίας και τις Νυχτερινές Σχολές, ενώ το 1932 προστέθηκε το τμήμα Γαλλικής γλώσσας. Κορωνίδα των φιλεκπαιδευτικών τμημάτων του Παναιτωλικού Γ.Φ.Σ. είναι οι Νυχτερινές σχολές, που λειτούργησαν αισίως για 57 ολόκληρα χρόνια μέχρι και 1983.

Στα μετέπειτα χρόνια ανέπτυξε και άλλα τμήματα, όπως αυτά της ενόργανης γυμναστικής και της ελληνορωμαϊκής πάλης. Σήμερα, ο Παναιτωλικός Γ.Φ.Σ. εκτός από το τμήμα ποδοσφαίρου, όπου η ανδρική ομάδα αγωνίζεται από τη σεζόν 2013-14 στην Α΄ Εθνική κατηγορία, διατηρεί επίσης τμήμα καλαθοσφαίρισης (μπάσκετ) που ανήκει στη δύναμη της ΕΣΚΑΒΔΕ, τμήμα πετοσφαίρισης (βόλεϋ) ανδρών και γυναικών που ανήκει στη δύναμη της ΕΣΠΔΕ, τμήμα πάλης και τα τελευταία χρόνια έχει τα τμήματα ανδρών και γυναικών στο άθλημα της χειροσφαίρισης (χάντμπωλ) που αγωνίζονται στην B' Εθνική και στη A2 Εθνική αντίστοιχα. Μάλιστα η ομάδα *Μπητς-Χάντμπωλ* των ανδρών έχει αποσπάσει πανευρωπαϊκές διακρίσεις την περίοδο 2009-2010. Ο σύλλογος του Αγρινίου -και σε σχέση με άλλους παρόμοιους συλλόγους της Ελλάδας- έχει ένα σημαντικό πλεονέκτημα που δύσκολα συναντάει κανείς αλλού. Είναι άρρηκτα δεμένος με τα τοπικά κοινωνικά δρώμενα και γι' αυτό αποτελεί σημείο αναφοράς τόσο των κατοίκων της πόλης όσο και ολόκληρου του νομού.

Τμήμα ποδοσφαίρου
-----------------

Κύριο λήμμα: Παναιτωλικός Γ.Φ.Σ. (ποδόσφαιρο)
Το τμήμα ποδοσφαίρου ήταν το πρώτο που δημιουργήθηκε το 1926. Θεωρείται ένας από τους Ελληνικούς συλλόγους που έχουν τους φανατικότερους και πιστούς οπαδούς, κάτι που αποδεικνύεται τόσο από τα παιχνίδια που γίνονται στο ιδιόκτητο γήπεδο του, στο κέντρο του Αγρινίου, όπου σχεδόν σε όλα είναι κατάμεστο, όσο και στα εκτός έδρας (κυρίως αυτά των Αθηνών) όπου σταθερά η ποδοσφαιρική ομάδα έχει στο πλευρό της πάρα πολλούς υποστηρικτές. Τη σεζόν 2010-2011 η ομάδα του Παναιτωλικού κέρδισε την άνοδο στη Superleague, όμως τη σεζόν 2011-2012 κατέλαβε τη 15η θέση στο πρωτάθλημα με αποτέλεσμα να υποβιβαστεί ξανά στη Football League. Την επόμενη σεζόν κατάφερε να ξαναπάρει την άνοδο μέσω της διαδικασίας των play off της Β' Εθνικής , ενώ στην κανονική διάρκεια του πρωταθλήματος είχε τερματίσει 4ος σε ισοβαθμία με την Καλλονή και τον Ολυμπιακό Βόλου. Το 2014-15 θα είναι η πέμπτη συμμετοχή του στο πρωτάθλημα της Α' Εθνικής (Superleague) και η τρίτη τα τελευταία χρόνια.

### Τίτλοι

#### Εθνικές Κατηγορίες

Β΄ Εθνική ποδοσφαίρου ανδρών  

Πρωταθλήματα **(2)**: 1975, 2011

Γ΄ Εθνική ποδοσφαίρου ανδρών  

Πρωταθλήματα **(3)**: 1985, 1992, 1996

Δ΄ Εθνική ποδοσφαίρου ανδρών  

Πρωτάθλήματα **(2)**: 1989, 2004

#### Περιφερειακά πρωταθλήματα

Πανεπαρχιακό
Πρωτάθλημα (1): 1955

Εθνικό Περιφερειακό
Πρωτάθλημα (1):2004

Πρωτάθλημα Νέων Β΄και Γ΄ Εθνικής Νοτίου Ομίλου
Πρωτάθλημα (1):2007

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης του Παναιτωλικού έχει στην πρόσφατη ιστορία του κατακτήσει δύο Πρωταθλήματα της Α' Κατηγορίας Ανδρών που διοργανώνει η Ε.Σ.ΚΑ.ΒΔ.Ε. τα οποία συνοδεύτηκαν από ισάριθμες ανόδους στη Γ' Εθνική Κατηγορία.

Το πρώτο από αυτά μπήκε στην τροπαιοθήκη του συλλόγου μετά τη λήξη της περιόδου 1999-00. Σαν αποτέλεσμα εντάχθηκε στο δυναμικό του 1ου Ομίλου Νότου της Γ' Εθνικής για την περιόδο 2000-01. Η κατάληψη της 12ης θέσης στην τελική κατάταξη, με συγκομιδή από 8 νίκες και 18 ήττες, δεν ήταν αρκετή ώστε να συγκρατήσει τον Παναιτωλικό στην κατηγορία.

Ακριβώς 10 χρόνια μετά, την αγωνιστική περίοδο 2009-10, αναδείχθηκε ξανά Πρωταθλητής στο τοπικό Πρωτάθλημα, επιστρέφοντας στον ίδιο όμιλο της Γ' Εθνικής. Αυτή τη φορά συγκέντρωσε 13 νίκες και 13 ήττες ολοκληρώνοντας τις αγωνιστικές του υποχρεώσεις για την περίοδο 2010-11 στην 9η θέση της βαθμολογίας σε σύνολο 14 ομάδων. Λόγω μείωσης των συλλόγων της κατηγορίας την επόμενη χρονιά, ο Παναιτωλικός υποβιβάστηκε ξανά.

Κατά την περίοδο, 2013-14, ο Παναιτωλικός Γ.Φ.Σ. διαγωνίστηκε στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθοσφαίρισης Βορειοδυτικής Ελλάδας. Έχοντας συγκεντρώσει 5 νίκες και 13 ήττες, κατέλαβε την 8η θέση του βαθμολογικού πίνακα της κανονικής περιόδου σε σύνολο 10 ομάδων και κατά συνέπεια υποβιβάστηκε.

Κατά την περίοδο 2015-16 συμμετείχε στο πρωτάθλημα της Β ΕΣΚΑΒΔΕ,στον πρώτο όμιλο.Τερμάτισε πρώτος με 31 βαθμούς, 15 νίκες και 1 ήττα, 988-579. Προκρίθηκε στα play off όπου και τερμάτισε πρώτος με 10 βαθμούς, 4 νίκες και 2 ήττες, 346-315. Ανέβηκε στην Α ΕΣΚΑΒΔΕ.

Κατά την περίοδο 2016-17 συμμετείχε στο πρωτάθλημα της Α' Κατηγορίας Ανδρών στον πρώτο όμιλο που διοργάνωσε η ΕΣΚΑΒΔΕ. Τερμάτισε 8ος με 26 βαθμούς, 8 νίκες και 10 ήττες, 1038-1008. Για την ίδια περίοδο η δεύτερη ομάδα του Παναιτωλικού συμμετείχε στην Γ' ΕΣΚΑΒΔΕ στον πρώτο όμιλο. Τερμάτισε στην πρώτη θέση με 18 βαθμούς, 8 νίκες, 2 ήττες, 694-509. Κέρδισε την άνοδο αλλά την επόμενη χρονιά δεν κατέβηκε στο πρωτάθλημα.

### Αγωνιστική περίοδος 2017-18

Κατά την αγωνιστική περίοδο 2017-18, ο Παναιτωλικός Γ.Φ.Σ. συμμετείχε στο Πρωτάθλημα της Α' Κατηγορίας Ανδρών στον πρώτο όμιλο που διοργανώνει η Ένωση Σωματείων Καλαθοσφαίρισης Βορειοδυτικής Ελλάδας.Τερμάτισε 6ος με 25 βαθμούς,7 νίκες και 11 ήττες,1039-1074.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου «Μιχάλης Κούσης». Πρόεδρος του διοικητικού συμβουλίου είναι ο Παναγιώτης Στεργίου  και έφορος του τμήματος ο Σπύρος Μαυρομμάτης. Καθήκοντα πρώτου προπονητή διατηρεί από τον Ιούνιο του 2014 ο Θανάσης Παπαθανασόπουλος.

### Τμήματα υποδομής

Την αγωνιστική περίοδο 2013-14 το τμήμα Παίδων του Παναιτωλικού κατέκτησε το Πρωτάθλημα Ε.Σ.ΚΑ.ΒΔ.Ε. επικρατώντας στον τελικό του Α.Γ.Σ. Ιωαννίνων με σκορ 66-54 στο Δ.Α.Κ. Πρέβεζας.

Τμήμα πετοσφαίρισης γυναικών
----------------------------

### Ιστορική αναδρομή

Κατά την αγωνιστική περίοδο, 2013-14, ο Παναιτωλικός Γ.Φ.Σ. διαγωνίσθηκε στο Πρωτάθλημα Γυναικών που διοργάνωσε η Ένωση Σωματείων Πετοσφαίρισης Δυτικής Ελλάδας, καταλαμβάνοντας την 3η θέση στην τελική βαθμολογία.

Κατά την αγωνιστική περίοδο, 2016-17, ο Παναιτωλικός Γ.Φ.Σ. διαγωνίσθηκε στο Πρωτάθλημα Γυναικών που διοργάνωσε η Ένωση Σωματείων Πετοσφαίρισης Δυτικής Ελλάδας, καταλαμβάνοντας την 4η θέση στον όμιλο του. Στην συνέχεια συμμετείχε στα play out,όπου κατέλαβε την πρώτη θέση και παρέμεινε στην κατηγορία.

### Αγωνιστική περίοδος 2017-18

Κατά την αγωνιστική περίοδο 2017-18, ο Παναιτωλικός Γ.Φ.Σ. διαγωνίσθηκε στο Πρωτάθλημα Γυναικών που διοργάνωσε η Ένωση Σωματείων Πετοσφαίρισης Δυτικής Ελλάδας, καταλαμβάνοντας την 8η θέση (14 αγώνες, 11-39 σετ, 6 βαθμούς). Συμμετέχει στα play out ξεκινώντας με 1 βαθμό. Με 3 ήττες, 1 μηδενισμό και -3 βαθμούς κατέλαβε την τελευταία θέση με 0 βαθμούς, 4-12 σετ και υποβιβάστηκε.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου. Πρόεδρος του διοικητικού συμβουλίου είναι ο Παναγιώτης Στεργίου.

Τμήμα χειροσφαίρισης ανδρών
---------------------------

### Ιστορική αναδρομή

Την αγωνιστική περίοδο 2011-12 το ανδρικό τμήμα χειροσφαίρισης του Παναιτωλικού διαγωνίστηκε στο Πρωτάθλημα Ανδρών που διοργανώνει η Ένωση Σωματείων Χειροσφαίρισης Βορειοδυτικής Ελλάδος (Ε.Σ.Χ.ΒΔ.Ε.) καταφέρνοντας να ανέλθει στη Β' Εθνική Κατηγορία μέσω αγώνων μπαράζ.

Την επόμενη χρονιά, 2012-13, ο Παναιτωλικός εντάχθηκε στο δυναμικό του Πρωταθλήματος του 4ου Ομίλου της Β' Εθνικής Κατηγορίας. Μετά τη λήξη των αγωνιστικών του υποχρεώσεων κατέλαβε τη 2η θέση του βαθμολογικού πίνακα, έχοντας πετύχει 12 νίκες, 1 ισοπαλία και 3 ήττες. Σαν αποτέλεσμα κέρδισε και μία θέση στην Α2 Εθνική Κατηγορία.

* 1 πρωτάθλημα Ελλάδας beach handball: 2010
* 2η θέση στο Ευρωπαϊκό πρωτάθλημα συλλόγων: 2011

### Αγωνιστική περίοδος 2013-14

Κατά την αγωνιστική περίοδο 2013-14, ο Παναιτωλικός Γ.Φ.Σ. διαγωνίστηκε στο Πρωτάθλημα της Α2 Κατηγορίας Ανδρών που διοργάνωσε η Ομοσπονδία Χειροσφαιρίσεως Ελλάδος. Έχοντας συγκεντρώσει 8 νίκες, 1 ισοπαλία, 9 ήττες και 1 μηδενισμό, κατέλαβε την 6η θέση του βαθμολογικού πίνακα, εξασφαλίζοντας την παραμονή του.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου. Πρόεδρος του διοικητικού συμβουλίου είναι ο Παναγιώτης Στεργίου.

Τμήμα χειροσφαίρισης γυναικών
-----------------------------

### Ιστορική αναδρομή

Την αγωνιστική περίοδο 2009-10 το γυναικείο τμήμα χειροσφαίρισης διαγωνίστηκε στο Πρωτάθλημα του Ομίλου Βορρά της Α2 Εθνικής Κατηγορίας. Η κατάληψη της 3ης θέσης στην τελική κατάταξη σήμαινε βάσει προκήρυξης την παραμονή του συλλόγου στην κατηγορία, ωστόσο η αποχώρηση του Ποσειδώνα Λουτρακίου από την Α1 Εθνική επέτρεψε στην ομάδα του Αγρινίου να ακολουθήσει το Μακεδονικό και τον ΠΑΟΚ στην κορυφαία διοργάνωση της ελληνικής γυναικείας χειροσφαίρισης.

Έτσι, την αγωνιστική περίοδο 2010-11 ο Παναιτωλικός έλαβε μέρος στο Πρωτάθλημα της Α1 Εθνικής Κατηγορίας ολοκληρώνοντας τις αγωνιστικές του υποχρεώσεις στην 5η θέση της βαθμολογίας με 10 νίκες, 1 ισοπαλία και 7 ήττες. Την επόμενη χρονιά, 2011-12, οι επιδόσεις και ο προϋπολογισμός του συλλόγου έπεσαν με αποτέλεσμα να τερματίσει στην 8η και τελευταία θέση του βαθμολογικού πίνακα με κανένα νικηφόρο αποτέλεσμα στον απολογισμό του.

Έχοντας επιστρέψει στον Όμιλο Βορρά της Α2 Εθνικής Κατηγορίας για την περίοδο 2012-13 ο Παναιτωλικός συγκέντρωσε 8 νίκες, 6 ήττες και 1 μηδενισμό με αποτέλεσμα να βρεθεί στην 5η θέση της τελικής βαθμολογίας, εξασφαλίζοντας την παραμονή του.

### Αγωνιστική περίοδος 2013-14

Κατά την αγωνιστική περίοδο 2013-14, ο Παναιτωλικός Γ.Φ.Σ. διαγωνίστηκε στο Πρωτάθλημα της Α2 Κατηγορίας Γυναικών που διοργάνωσε η Ομοσπονδία Χειροσφαιρίσεως Ελλάδος. Έχοντας συγκεντρώσει 9 νίκες, 1 ισοπαλία και 6 ήττες, κατέλαβε εκ νέου την 5η θέση του βαθμολογικού πίνακα, εξασφαλίζοντας την παραμονή του.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου. Πρόεδρος του διοικητικού συμβουλίου είναι ο Παναγιώτης Στεργίου.

Σύλλογοι φιλάθλων
-----------------

Οι Σύλλογοι Φιλάθλων του Παναιτωλικού δραστηριοποιούνται σε Αγρίνιο και Αθήνα. Συγκεκριμένα ο σύλλογος Φιλάθλων Παναιτωλικού 'GUERREROS' στην Αθήνα, ο όμιλος Φιλάθλων Παναιτωλικού 'ΘΥΡΑ 6 - WARRIORS' στο Αγρίνιο, η Λέσχη Φίλων Παναιτωλικού (συνέχεια της παλαιάς ΛΕ.ΦΙ.ΠΑ.) στο Αγρίνιο, ο Σύνδεσμος φιλάθλων Παναιτωλικού (Σ.Φ.Π.) στο Αγρίνιο και ο σύνδεσμος 'ΜΠΡΟΥΚΛΥΝ 6' στόν Άγιο Δημήτριο (παράρτημα της "Θύρας 6").

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. 1 2  «Παναιτωλικός Γ.Φ.Σ. Αγρινίου», Α. Μπαρχαμπάς
3. ↑  «"ΑΠΟ ΤΗΝ ΚΙΝΗΣΙΝ ΤΟΥ ΑΓΡΙΝΙΟΥ: ΜΙΑ ΕΥΡΕΙΑ ΕΠΙΣΚΟΠΗΣΙΣ ΤΟΥ ΕΡΓΟΥ ΤΟΥ ΠΑΝΑΙΤΩΛΙΚΟΥ ΓΥΜΝΑΣΤΙΚΟΥ ΣΥΛΛΟΓΟΥ", εφ. Αθλητικός Τύπος, Παρασκευή 8 Αυγούστου 1930, σελ. 3 (ψηφ. σελ. 99)». Αρχειοθετήθηκε από το πρωτότυπο στις 10 Ιανουαρίου 2021. Ανακτήθηκε στις 12 Ιουλίου 2019.
4. ↑  Ιστορικό Παναιτωλικού Γ.Φ.Σ. επίσημη σελίδα ερασιτέχνη
5. ↑
6. 1 2 3  Ένωση Σωματείων Καλαθοσφαίρισης Βορειοδυτικής Ελλάδας Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2 3 4  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Υποβιβάστηκαν Παναιτωλικός και ΕΑΠ» Αρχειοθετήθηκε 2016-03-05 στο Wayback Machine. άρθρο στον ιστότοπο BasketNet.gr, 22 Μαΐου 2011.
9. ↑  «Υποβιβάστηκε στην Α1 ΕΣΚΑΒΔΕ ο Παναιτωλικός» Αρχειοθετήθηκε 2013-10-08 στο Wayback Machine. άρθρο στον ιστότοπο AllSportsAgrinio.gr, 22 Μαΐου 2011.
10. 1 2  «Α" ΕΣΚΑΒΔΕ: Δεν τα κατάφερε τελικά η Ομόνοια – Αποτελέσματα και τελική βαθμολογία», άρθρο στον ιστότοπο LepantoMag.gr, 22 Φεβρουαρίου 2014.
11. 1 2  «Συμφώνησε με Παπαθανασόπουλο ο Παναιτωλικός» Αρχειοθετήθηκε 2014-08-22 στο Wayback Machine. άρθρο στον ιστότοπο AllSportsAgrinio.gr, 19 Ιουνίου 2014.
12. 1 2 3 4  «Διοικητικό Συμβούλιο», πληροφορίες στον επίσημο ιστότοπο του συλλόγου.
13. ↑  «Η Παιδική ομάδα Μπάσκετ του Παναιτωλικού Γ.Φ.Σ. Πρωταθλήτρια Ε.Σ.ΚΑ.ΒΔ.Ε. για το 2014», άρθρο στον επίσημο ιστότοπο του συλλόγου, 8 Απριλίου 2014.
14. ↑  «Την τρίτη θέση στο Πρωτάθλημα της ΕΣΠΕΔΕ κατέλαβε ο Παναιτωλικός»[*νεκρός σύνδεσμος*], άρθρο στον επίσημο ιστότοπο της Ένωσης Σωματείων Πετοσφαίρισης Δυτικής Ελλάδας.
15. ↑  «Τελικη Βαθμολογια Γυναικων 16-17». Αρχειοθετήθηκε από το πρωτότυπο στις 18 Οκτωβρίου 2017.
16. ↑  «ΤΕΛΙΚΗ ΒΑΘΜΟΛΟΓΙΑ ΓΥΝΑΙΚΩΝ 2017-18». Αρχειοθετήθηκε από το πρωτότυπο στις 18 Οκτωβρίου 2017.
17. 1 2 3 4 5 6 7 8 9  «Βαθμολογίες Πρωταθλημάτων», πληροφορίες στον επίσημο ιστότοπο της Ομοσπονδίας Χειροσφαιρίσεως Ελλάδος.
18. ↑  «Ευρωπαϊκή ομοσπονδία χάντμπολ». Αρχειοθετήθηκε από το πρωτότυπο στις 9 Αυγούστου 2016. Ανακτήθηκε στις 10 Δεκεμβρίου 2015.
19. ↑  «Αποχωρεί ο Βύρωνας από την Α1», άρθρο στον ιστότοπο του NovaΣΠΟΡ FM, 13 Ιουλίου 2010.
20. ↑  «Α1 Γυναικών: Απόντες Ποσειδών Λουτρ. και Αναγέννηση Βυρ. παρών ο Παναιτωλικός», άρθρο στον ιστότοπο Contra.gr, 14 Ιουλίου 2010.
21. ↑  «Αποχωρεί η Αναγέννηση Βύρωνα από την Α1 Γυναικών!» Αρχειοθετήθηκε 2015-03-19 στο Wayback Machine. άρθρο στον ιστότοπο Hatzi-handball.blogspot.gr, 14 Ιουλίου 2010.
22. ↑  «Έμειναν οι Ελπίδες Δράμας, υποβιβάστηκε ο Παναιτωλικός», άρθρο στον ιστότοπο του NovaΣΠΟΡ FM, 19 Φεβρουαρίου 2012.

Εξωτερικοί σύνδεσμοι
--------------------

* Παναιτωλικός Γ.Φ.Σ. – Επίσημος ιστότοπος
* Παναιτωλικός Γ.Φ.Σ. Π.Α.Ε. – Επίσημος ιστότοπος
* Ανεξάρτητη σελίδα οπαδών
* Γήπεδο Παναιτωλικού

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Παναιτωλικός Γ.Φ.Σ. |
| --- |
|  |
| Τμήματα | 
Ποδόσφαιρο ανδρών · Μπάσκετ ανδρών · Βόλεϊ γυναικών · Ελληνορωμαϊκή Πάλη · Χειροσφαίρηση ανδρών · Χειροσφαίρηση γυναικών |
|  |
| Ανενεργά τμήματα | 
Στίβος · Σκοποβολή |
|  |
| Πρόεδροι τμημάτων | 
Παναγιώτης Στεργίου · Φώτης Κωστούλας |
|  |
| Έδρες τμημάτων | 
Γήπεδο Παναιτωλικού |
|  |
| Αθλητές | 
Ποδοσφαιριστές · Καλαθοσφαιριστές |
|  |
| Προπονητές | 
Ποδοσφαίρου |
|  |
| Διάφορα | 
Αγρίνιο · Τιτόρμος ο Αιτωλός |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Πετοσφαίρισης Γυναικών 2021–2022 |
| --- |
|  |
| Αθήνα & Ανατολική Αττική | 
* Αθηνά Μαγκουφάνας
* Απόλλων Αγίου Δημητρίου
* Αστέρας Αγίου Δημητρίου
* Γκράβα
* Ίωνες Νέας Ιωνίας
* Κορωπί
* Νέοι Βύρωνος
* Νίκη Αμαρουσίου
* Παπάγου
* Τυφών Κυψέλης
* Φοίβος Μελισσίων
* Χαλάνδρι
 |  |
|  |
| Δυτική Αττική | 
* Άγιος Ελευθέριος
* Αίολος-Ταύρος 2006
* Άλιμος
* Γλυφάδα
* Δραπετσώνα
* Ένωση Ιλίου
* Έσπερος Καλλιθέας
* Ηλιούπολη
* Θρίαμβος Χαϊδαρίου
* Ίρις Νέας Σμύρνης
* Ιωνικός Νίκαιας
* Μοσχάτο
* Παλαιό Φάληρο
* Περιστέρι
 |
|  |
| Θεσσαλονίκη | 
* Αγία Τριάδα
* Απόλλων Καλαμαριάς
* Αριστοτέλης Επανομής
* Β.Α.Ο.
* Καμπανιακός
* Λαγκαδάς
* Μ.Ε.Ν.Τ.
* Μυγδονιακός
* Πειραματικό
* Περσέας Ανατολικής Θεσσαλονίκης
* Πήγασος Πολίχνης
* Ωραιόκαστρο
 |
|  |
| Θράκη & Ανατολική Μακεδονία | 
* Α.Ε. Κομοτηνής
* Άθλος Ορεστιάδας
* Αμαζόνες Αλεξανδρούπολης
* Αμυγδαλεώνας
* Άρτεμις Σερρών
* Δράμα
* Θύελλα Φερών
* Ορεστιάδας Α.Ο.
* Πανσερραϊκός
 |
|  |
| Μακεδονία | 
* Αλεξάνδρεια
* Αρχέλαος Κατερίνης
* Γρεβενά
* Ζαφειράκης Νάουσας
* Καστοριά
* Κοζάνη
* Μέγας Αλέξανδρος Γιαννιτσών
* Μίλωνας Γιαννιτσών
* Πάνθηρες Κοζάνης
* Πιερικός Κατερίνης
* Ποσειδών Βέροιας
 |
|  |
| Δυτική Ελλάδα | 
* Α.Γ.Σ.Ι.
* Άρτα
* Βολίς Κάτω Γαρούνας
* Θινάλι
* Π.Α.Σ. Γιάννινα
* Παναιτωλικός
* Φιλία Άρτας
 |
|  |
| Κεντρική Ελλάδα | 
* Α.Ε. Λάρισας
* Άθλεση Λάρισας
* Αλμυρός
* Δαφνησιακός
* Καρδίτσα
* Νίκαιας Λάρισας
* Νίκη Βόλου
* Φθία Λαμίας
* Φιλαθλητικός Αμπελώνα
 |
|  |
| Πελοπόννησος | 
* Αίολος Αγυιάς
* Ακρίτας Καλαμάτας
* Αλκυών Ναυπλίου
* Ερυθρός Αστέρας Πατρών
* Ίρις Άργους
* Μεσσηνιακός
* Ολυμπιάς Πατρών
* Ομόνοια Ναυπάκτου
* Παμβοχαϊκός
* Παναχαϊκή
* Ποσειδών Λουτρακίου
* Ποσειδών Καλαμάτας
* Σπαρτιατικός
* Τρίπολη
 |
|  |
| Κρήτη | 
* ΑΘΛ.Ε.Σ.Η.
* Ακρωτήρι
* Αρκάδι
* Κύδων Χανίων
* Μεσσαρά
* Ο.Φ.Η.
* Πήγασος Ηρακλείου
* Χανιά
 |
|  |
| Νησιά Αιγαίου | 
0 |

 |